projecte-aina/catalan_government_crawling huggingface dataset:
Un contracte de treball és un acord entre empresari i treballador pel qual aquest s'obliga a prestar determinats serveis per compte de l'empresari i sota la seva direcció, a canvi d'una retribució, i en el qual s'estableixen les condicions de treball.
Cal conèixer-ne les característiques, limitacions i possibilitats perquè és el document sobre el qual es basa la relació entre l'empresa i el treballador.
Tenen capacitat per a signar un contracte de treball:
El contracte de treball es pot formalitzar per escrit o de paraula.
Cadascuna de les parts pot exigir que el contracte se subscrigui per escrit, en qualsevol moment de la relació laboral.
El contracte s'ha de subscriure obligatòriament per escrit quan una disposició legal ho exigeixi, i sempre en el cas de contractes següents:
Per a tenir validesa, el contracte ha de ser signat per persones amb plena capacitat jurídica, a més, ha de complir amb tres requisits bàsics:
Es pot establir un període de prova de manera voluntària i cal que es reflecteixi per escrit al contracte.
El període de prova té les següents condicions i característiques:
El contracte de treball pot ser indefinit (fix) o bé tenir una durada determinada (temporal).
En principi, qualsevol contracte de treball és indefinit i a jornada completa, tret que al contracte de treball s'estableixi el contrari.
Les normes que regulen cada tipus de contracte temporal estableixen quina és la durada mínima i màxima del contracte.
El contracte de treball suposa uns drets per al treballador, que esdevenen obligacions per a l'empresari.
Alhora, les obligacions que contreu el treballador esdevenen drets de l'empresari.
L'empresari contreu obligacions amb:
El treballador té l'obligació de:
Les empreses que tenen més de 50 treballadors estan obligades a comptar amb un nombre de treballadors amb discapacitat no inferior al 2% de la plantilla, excepte conveni col·lectiu o voluntat de l'empresari, sempre que s'apliquin mesures alternatives.
La bona gestió de les relacions laborals pot afavorir l'ambient de treball i la satisfacció de l'empresari i els treballadors.
En aquest apartat us oferim informació de totes aquelles qüestions que cal que totes les empreses coneguin i que afecten la relació i el tracte entre les dues parts, des de l'elaboració dels calendaris laborals, fins el paper dels sindicats i la resolució dels conflictes laborals.
Conegueu els aspectes que regeixen la relació entre l'empresa i els treballadors, com el paper dels sindicats, els procés de negociació col·lectiva, i els mecanismes per a anunciar trasllats, convocar vagues i resoldre conflictes laborals a l'empresa.
Amb quin salari hem de retribuir els serveis prestats pels treballadors?
Què conforma els costos salarials?
Aquestes són algunes de les preguntes que hem de respondre de manera justa i adequada per l? empresa i el treballador abans de prendre una decisió sobre la nostra política salarial.
L'empresa ha de conèixer les característiques, la durada i la regulació de les jornades de treball, dels descansos diaris dels treballadors i de les vacances anuals per a organitzar les tasques internet i poder elaborar el calendari laboral.
Cercador de les festes generals i locals, calendari oficial de les festes laborals i normativa relacionada amb el calendari laboral.
Informeu-vos de les mesures que afavoreixen la conciliació de la vida professional i familiar, com els permisos de maternitat i de reducció de jornada.
Les empreses i els autònoms que contracten persones amb discapacitat poden acollir-se a diverses línies d'ajuts, bonificacions i subvencions públiques.
D'altra banda, les grans empreses han de contractar un nombre de treballadors amb discapacitat que representi, com a mínim, el 2% de la seva plantilla.
L'adquisició de béns i drets per compra està subjecta a l'impost sobre transmissions patrimonials i actes jurídics documentats, quan el venedor no és empresari en exercici de la seva activitat.
La base imposable està composta pel valor real del bé adquirit, sobre la qual cal aplicar el tipus de gravamen vigent, excepte en casos en què s'apliqui una reducció de l'impost.
Són transmissions patrimonials oneroses per a l'impost les operacions entre persones vives següents (llevat que es trobin subjectes i exemptes de l'impost sobre el valor afegit, IVA):
La persona que adquireix els béns o drets transmesos o bé que resulta beneficiària de l'operació
Transmissió de mitjans de transport usats (vehicles, embarcacions o aeronaus)
La persona que adquireix el mitjà de transport.
Correspon al valor real del mitjà de transport.
El Ministeri d'Economia i Hisenda publica cada any una ordre ministerial de valoració d'aquests mitjans de transport.
Per a l'impost, són societats les persones jurídiques amb finalitats lucratives i les comunitats de béns que duen a terme activitats empresarials.
a) Les operacions societàries subjectes a l'impost són les següents:
Amb efectes des del 3 de desembre de 2010, han quedat exemptes de tributació la constitució de societats, l'augment de capital, les aportacions que efectuïn els socis que no suposin augment de capital i el trasllat a Espanya de la seu de la direcció efectiva o del domicili social d'una societat quan ni una ni l'altra estiguessin prèviament situats en un estat membre de la Unió Europea.
b) Les operacions no subjectes a l'impost són:
Queden subjectes a l'impost els documents següents:
La persona que adquireix el bé o dret, o si no n'hi ha, la persona que demana el document, o bé en interès de la qual s'expedeix.
Com a regla general, el valor declarat, sens perjudici de la comprovació administrativa.
Un dels àmbits empresarials amb més possibilitats de créixer i oferir noves possibilitats de negoci a les empreses és el de l'exportació.
Per tal d'avançar de forma segura en totes les fases que implica la internacionalització del vostre negoci, ACCIÓ us ofereix un ventall de recursos que us ajudaran a afrontar la iniciació, l'expansió i la consolidació a l'exterior del vostre projecte.
La vostra empresa compta amb diverses ajudes i programes de suport que us ajudaran a dissenyar i implementar amb èxit els vostres plans per a convertir-la en empresa exportadora.
Ajut que facilita la incorporació de tècnics en comerç internacional als departament d'exportació d'empreses que s'inicien en la internacionalització.
Invest in Catalonia és un projecte que impulsa inversions empresarials econòmicament i tecnològicament sòlides d'alt impacte social, generadores de riquesa i promotores d'ocupació estable i de qualitat.
Invest in Catalonia compta amb dos serveis especialitzats:
Què us ofereix Invest in Catalonia?
Per tal donar resposta a les necessitats de les empreses que estudien establir-se o expandir-se a Catalunya, la Generalitat de Catalunya compta amb els recursos i personals de la seu d'ACCIÓ a Barcelona, i la seva xarxa internacional de centres de promoció de negocis.
Aquest equip multidisciplinari de professionals experimentats d'ACCIÓ ofereix els següents serveis d'orientació:
Una xarxa d'inversors privats és un punt de trobada de diferents inversors que us permet multiplicar les vostres opcions de recerca de recursos.
El Programa Xarxa d'inversors privats (XIP) ha estat dissenyat per ACCIÓ per tal de fomentar la creació i el creixement de les empreses innovadores amb alt potencial de creixement.
Engloba set xarxes d'inversors, que tenen la funció de filtrar i presentar els projectes als seus inversors afiliats, al mateix temps que facilitar el procés d'inversió i la conseqüent canalització de recursos financers, en forma de capital i presa de participació en les empreses.
Els business angels o àngels inversors són una de les vies a través de la qual el vostre projecte empresarial pot obtenir finançament.
Es tracta de persones físiques o jurídiques que inverteixen capital de risc en una empresa, en la qual participen com a accionistes i assessors.
Els àngels inversors atorguen préstecs participatius per a la creació de noves empreses i també a empreses en fases inicials, a través de les xarxes d'inversors privats acreditades per l'Institut Català de Finances.
A més de les inversions dels business angels, podeu accedir a altres tipus de préstecs participatius:
Els préstecs participatius tenen per filosofia i raó de ser promocionar la creació de projectes empresarials viables i amb perspectives de creixement i consolidació.
És per això que és habitual que aquest tipus de préstecs s'atorguin, principalment, a través d'entitats públiques dedicades al suport de l'emprenedor.
Tanmateix, també hi ha entitats privades que ofereixen aquest finançament.
Aquesta forma de finançament acostuma a tenir uns requisits d'accés força assequibles i el seu interès està lligat a la marxa de l'empresa.
A més, el seu ampli període d'amortització i carència el converteix en una eina de finançament útil per a empreses en etapes primerenques.
Els préstecs participatius tenen tres característiques principals que els fan únics: interès, amortització i condicions d'accés
Els avals són una aportació de garanties per part de l'Institut Català de Finances (ICF) o Avalis de Catalunya, SGR, que facilita la concessió de préstecs a les empreses per part de les entitats financeres, ja siguin per a inversió o per a circulant.
Els avals complementen les garanties aportades per les mateixes empreses per tal de millorar la seva posició davant de les entitats financeres o d'altres organitzacions.
Els avals per a préstec d'inversió són una línia d'avals que facilita la concessió de préstecs per finançar inversions empresarials.
Està dirigit a empreses amb seu social o operativa a Catalunya, i amb un pla de negoci que aporti valor a l'economia catalana a través de:
La igualtat d'oportunitats és un eix fonamental del treball que garanteix la cohesió i la justícia social.
En aquest sentit, l'Administració treballa per a donar un impuls a les estratègies i dispositius que facilitin la inserció sociolaboral de les persones amb especial dificultats d'inserció a través de diverses línies d'ajuts i subvencions a les empreses.
D'altra banda, les grans empreses han de contractar un nombre de treballadors amb discapacitat que representi, com a mínim, el 2% de la seva plantilla.
Les empreses que contracten persones amb discapacitat poden acollir-se a ajudes directes per contracte de treball, a bonificacions en les quotes empresarials de la seguretat social i a subvencions per l'adaptació dels llocs de treball.
Les empreses de més de 50 treballadors han de contractar un nombre de persones amb discapacitat que representi, com a mínim, el 2% de la plantilla.
En alguns casos justificats, les empreses que no compleixen aquest requisit legal poden acollir-se al compliment de les mesures alternatives.
Els joves d'entre setze i divuit anys poden treballar si compten amb l'autorització de la persona que ostenta la seva representació legal.
Els menors de 16 anys poden treballar, de forma excepcional, en espectacles públics, sempre que els seus tutors i l'autoritat laboral competent ho autoritzin amb caràcter previ.
Informació, assessorament, formació, eines metodològiques i altres recursos per avançar en la incorporació de mesures d'igualtat i d'organització del temps que millorin la qualitat en el treball.
També podreu registrar el pla d'igualtat de la vostra empresa.
D'acord amb la legislació vigent la Generalitat de Catalunya té l'obligació de garantir els drets fonamentals de les persones LGBTI i disposar de les eines per combatre la seva discriminació i violència en l'àmbit laboral.
Conegueu quins són els recursos que el món local posa a disposició de la vostra empresa per tal d'assessorar-vos en matèria d'igualtat
Conegueu tot allò associat a la relació entre l'empresa i els treballadors, com el paper dels sindicats, el procediment de la negociació col·lectiva, l'anunci de trasllats, la convocatòria de vagues i la resolució de conflictes laborals a l'empresa.
Informeu-vos dels processos de negociació entre l'empresa i els representants dels treballadors relacionats amb les condicions de treball.
Un dels resultats de la negociació és el document anomenat conveni col·lectiu.
L'Administració preveu eines per a promoure la resolució de conflictes entre l'empresa i els treballadors, com la mediació laboral, alhora que facilita l'expressió del desacord entre les parts derivada de les diverses interpretacions de la normativa i dels criteris d'aplicació dels convenis.
Aquesta activitat de cessió només la poden fer les ETT degudament autoritzades
Les empreses han de comunicar a l'Administració el trasllat temporal de treballadors a un centre de treball de la mateixa empresa que estigui situat en un país diferent de la Unió Europea.
Els treballs que suposen exposició a elements de risc, com el soroll, les radiacions naturals, els agents químics, biològics o cancerígens, així com la manipulació de l'amiant, han de complir una sèrie de requeriments específics i han de ser informats a l'Administració.
Comunicació relacionada amb els treballs que suposen exposició al soroll, a les vibracions mecàniques, als agents químics, als agents biològics i als agents cancerígens.
Informació d'aspectes en matèria de logística i de seguretat relacionats amb la realització d'obres i la manipulació d'instal·lacions.
En aquest apartat us oferim tota la informació sobre els riscos de l'amiant, allò que cal conèixer per a la seva adequada manipulació i els requeriments que han de complir les empreses del sector.
Els titulars de les activitats naturals en les que intervenen fonts naturals de radiació, han de declarar aquestes activitats davant l'Administració i s'han d'inscriure en un registre específic.
Els expedients de regulació d'ocupació comprenen un conjunt de mesures encaminades a reduir la jornada laboral temporalment o a suspendre o extingir les relacions laborals.
La llei exigeix a l'empresari que vulgui adoptar aquestes mesures un determinat procediment en el qual intervé l'autoritat laboral per garantir l'efectivitat del període de consultes, i assitir a les parts si ho sol·liciten.
Aquest procediment es realitza amb caràcter previ a l'adopció per part de l'empresari de les següents mesures:
Informació sobre el tràmit i les ajudes i mesures que s'han pres per ajudar a empreses i autònoms
S'han incorporat al tràmit 2 noves modalitats específiques per la situació provocada per la COVID-19:
El tràmit de Procediment d'acomiadament col·lectiu de suspensió de contractes i de reducció de jornada, té les següents modalitats relacionades amb causes econòmiques, tècniques, organitzatives o productives:
Procediment d'acomiadament col·lectiu de suspensió de contractes i de reducció de jornada (tràmit)
Els acomiadaments col·lectius es poden plantejar per causes econòmiques, tècniques, organitzatives o de producció.
Causes econòmiques: si dels resultats de l'empresa es desprèn una situació econòmica negativa, com l'existència de pèrdues actuals o previstes o la disminució persistent del nivell d'ingressos ordinaris o vendes.
Existeixen causes tècniques quan es produeixin canvis, entre d'altres, en l'àmbit dels mitjans o instruments de producció.
Causes organitzatives: quan es produeixen canvis, entre d'altres, en l'àmbit dels sistemes i mètodes de treball del personal o en el mode d'organitzar la producció.
Causes productives: si es produeixen canvis, entre d'altres, en la demanda dels productes o serveis que l'empresa pretén col·locar al mercat.
A més es poden presentar expedients per causa de força major, quan es produeixen esdeveniments de carácter imprevisible, o previsible però inevitable, no imputables a l'empresari que impedeixin la continuació normal de l'activitat empresarial, com per exemple un incendi o inundació a les instal·lacions, que pot comportar mesures d'acomiadament col·lectiu o mesures temporals.
Llista de les autoritats laborals territorials.
En el cas que el procediment afecti empreses amb centres de treball en més d'un territori, us heu d'adreçar a la Direcció General de Relacions Laborals i Qualitat en el Treball.
Les accions de formació professional per a l'ocupació estan adreçades a tots els treballadors, en situació d'atur i actius, i tenen com a objectiu la seva qualificació, reconversió o perfeccionament a través d'una formació de qualitat.
També inclou mesures paral·leles de foment de l'ocupació per facilitar l'accés dels treballadors a un lloc de treball o a la seva promoció professional.
En aquest sentit, dues de les mesures adoptades per l'Administració per al suport a la formació professional ocupacional són l'expedició dels certificats de professionalitat i el control dels centres que imparteixen aquesta formació a través d'un registre de centres i entitats específic.
El certificat de professionalitat és un document oficial que acredita la competència professional de les persones per a desenvolupar una activitat laboral d'acord amb les exigències de la producció i l'ocupació.
És a dir, dóna fe que el treballador té els coneixements i les habilitats per desenvolupar la seva tasca professional de forma correcta i d'acord amb les exigències del mercat.
Per a conèixer-ne tots els detalls, els avantatges i les convalidacions dels certificats consulteu el web del Servei Públic d'Ocupació de Catalunya.
Els centres i entitats que vulguin impartir cursos de formació professional per a l'ocupació han d'estar inscrits en el Registre de centres i entitats de formació del Servei Públic d'Ocupació de Catalunya (SOC).
Aquestes organitzacions també han d'informar l'Administració de les modificacions de les seves dades, dels representants legals, la seu o la raó social.
Les empreses disposen de diversos serveis que els poden ajudar a escollir el subministrament elèctric que s'adeqüi millor a les seves necessitats.
D'una banda, les empreses que sol·liciten un nou subministrament elèctric poden demanar a l'Administració la revisió de l'oferta tècnica i econòmica que els proposa l'empresa distribuïdora d'electricitat.
A més, qualsevol empresa pot demanar en qualsevol moment la verificació del bon funcionament dels comptadors de gas, aigua o electricitat, si considera que l'empresa subministradora els carrega una facturació excessiva a causa del mal funcionament de l'aparell.
Més enllà dels beneficis que genera, el desenvolupament d'una activitat en el territori pot generar alguns efectes col·laterals que cal tenir en compte per fer-la compatible amb l'entorn.
Aquests efectes externs es poden agrupar en tres grans grups:
Així, les empreses per poder iniciar i desenvolupar una activitat han de respondre a un seguit de requisits davant l'Administració.
Aquests requisits varien en funció de la seva incidència sobre la salut de les persones, el medi i els béns.
Per tant, cal identificar quins són els tràmits associats a la implantació d'una activitat.
Una eina de gran ajuda per a fer-ho correctament és la Taula de classificació.
També teniu la possibilitat de fer la consulta prèvia de classificació al vostre ajuntament.
D'altra banda, podeu consultar també els apartats Medi ambient, Espectacles i activitats recreatives, Prevenció d'incendis, Altres tràmits sectorials per identificar la vostra activitat i els tràmits i la normativa que s'hi relacionen.
En el cas que l'activitat no estigui inclosa en cap d'aquests apartats, aquesta estarà subjecta a la declaració responsable d'obertura o a la comunicació prèvia d'obertura.
Espai on trobareu informació de tràmits municipals relacionats amb l'activitat empresarial i l'accés a la seva tramitació
Per identificar si la vostra activitat té alguna incidència ambiental cal que consulteu la Llei 20/2009, de prevenció i control ambiental de les activitats.
Aquesta determina quines activitats en tenen i les classifica en tres grups:
Si l'activitat està inclosa en el catàleg d'espectacles públics i activitats recreatives, per determinar el règim d'intervenció hem consultar la Llei 11/2009, de regulació dels espectacles públics i les activitats recreatives, i el Decret 112/2010, del reglament d'espectacles públics i activitats recreatives.
En aquest cas, la intervenció es produeix per fer possible la convivència veïnal i el manteniment de l'ordre públic.
Si l'activitat presenta risc d'incendi, està subjecta al règim municipal de comunicació prèvia d'obertura en els casos següents:
Els blocs anteriors, el de Prevenció d'incendis i el de Medi ambient, recullen informació sobre gestions i requeriments transversals que poden afectar a qualsevol tipus d'activitat.
Cal tenir en compte que hi ha, a més, requeriments que afecten a determinats sectors d'activitat, com per exemple ho són els descrits a l'apartat d' Espectacles i activitats recreatives.
Un altre cas seria el dels establiments on es comercialitzen o serveixen aliments.
Aquests han de subscriure davant de l'ajuntament del seu municipi que compleixen amb els requisits establerts per la normativa relativa a la salut alimentària mitjançant una declaració responsable.
En l'etapa de llançament del vostre negoci, bon part dels aspectes relacionats amb el local on portareu a terme la vostra activitat empresarial tenen a veure amb la posada a punt de les instal·lacions comercials: des de la sol·licitud i la concessió de la llicència d'obres, i els tràmits per a sol·licitar els subministraments, fins al compliment de la normativa de prevenció i seguretat d'incendis.
La construcció, l'adaptació, la compra o el lloguer d'un espai per a la vostra empresa comporta la presentació d'alguna comunicació a l'ajuntament o l'obtenció d'algun tipus de llicència municipal.
També coneguda com a llicencia urbanística o permís de construcció, correspon a l'autorització municipal per a la realització d'obres.
Adreceu-vos al vostre ajuntament per a conèixer les seves limitacions i els tràmits necessaris per la seva sol·licitud.
Els inspectors de les administracions que lliuren les llicència d'obres i activitats, són els encarregats de verificar els informes tècnics que garanteixen que el local de la vostra empresa respecta la normativa vigent de prevenció i seguretat en matèria d'incendis.
Per tal de garantir que les instal·lacions compleixen les condicions de seguretat que marca la legislació vigent, podeu inscriure-les en els organismes de control o bé a la xarxa de centres de l'Oficina de Gestió Empresarial.
Les empreses poden sol·licitar a l'Administració la revisió de l'oferta tècnica i econòmica que els proposa l'empresa distribuïdora d'electricitat.
També poden demanar la verificació del bon funcionament dels comptadors de subministres.
Informació d'aspectes en matèria de logística i de seguretat relacionats amb la realització d'obres i la manipulació d'instal·lacions.
En aquest apartat us oferim tota la informació sobre els riscos de l'amiant, allò que cal conèixer per a la seva adequada manipulació i els requeriments que han de complir les empreses del sector.
El tacògraf és l'aparell que enregistra i emmagatzema, a la seva memòria i a la de les targetes dels conductors, les dades que permeten controlar els temps de conducció i descans.
Les empreses que es dediquen a la instal·lació i comprovació dels tacògrafs, han de presentar el tràmit de sol·licitud d'autorització.
A més, si aquesta activitat es realitza en un taller de reparació de vehicles, han de comunicar l'inici de les seves activitats i s'han d'inscriure al Registre d'Agents de la Seguretat Industrial de Catalunya (RASIC).
Aquest registre permet identificar i controlar les pràctiques de competència deslleial en el sector.
El transport sanitari consisteix en el trasllat de persones que no es poden desplaçar per elles mateixes, i que es fa amb un vehicle especialment condicionat per a aquesta finalitat i amb personal amb formació adequada.
Actualment es fa a través d'empreses d'ambulàncies contractades pel sistema sanitari públic.
Els vehicles de transport sanitari han de disposar d'un tacògraf digital que enregistri i emmagatzemi les dades relatives al temps de conducció i de descans dels conductors.
Pel que fa a les persones que presten serveis en l'àmbit del transport sanitari han de superar unes proves d'avaluació corresponents als mòduls de nivell bàsic dels programes de formació en atenció sanitària immediata.